
Садретдинов Рәзим «Туган авыл» шигыре
Бүләк итә кояш җиргә нурларын,

Нурга төрә авылымның урамын.

Бигрәк матур туган авылым дип,
Горурланам зурлыгына мин аның.

Яратамын авылымның урамын,

Яратамын авылымның урманын,
Яратамын бүгенгесен мин аның,
Яратамын элек ниләр булганын.

Бигрәк матур авылымның кызлары,

Бик тә батыр авылымның уллары.

Тик чыкмасын бу дөньяда сугышлар,

Өзелмәсен алга барыр юллары.
Авылымның бик тә матур җырлары,

Чәчәкләргә күмелеп тора кырлары.

Сафлыгына сокланырлык сулары,
Борма -борма урап алган юллары.
Авылыма мәңге мин дан җырлармын.
Җырым белән тырыш халкын зурлармын ,

Авылымда яшәү - минем уйларым.
Иң ныгы мин булырмын шуларның.
